**โครงการโรคซึมเศร้ารู้ทัน ป้องกันได้**

**.........................................................................................**

**ชื่อกิจกรรม** โครงการโรคซึมเศร้ารู้ทัน ป้องกันได้

**หน่วยงานที่รับผิดชอบ** ศูนย์บริการสาธารณสุขเกาะกก เทศบาลเมืองมาบตาพุด

**ระยะเวลาดำเนินการ** เดือนตุลาคม 2562 – มีนาคม ๒๕๖3

**1.หลักการและเหตุผล**

โรคซึมเศร้า เป็นกลุ่มอาการที่มีความผิดปกติของสมองที่มีผลกระทบต่อความนึกคิดอารมณ์ ความรู้สึก พฤติกรรมและสุขภาพกาย แต่คนส่วนใหญ่มักคิดว่าโรคซึมเศร้า เป็นผลมาจากความผิดปกติของจิตใจสามารถแก้ไขให้หายได้ด้วยตนเอง โรคนี้เป็นโรคที่มีความสำคัญและร้ายแรงในระดับโลก ส่งผลกระทบ ต่อชีวิต ความเป็นอยู่ทุกด้าน ซึ่งหากปล่อยทิ้งไว้อาจบั่นทอนช่วงระยะเวลาของการมีชีวิตให้สั้นลง จากการศึกษาขององค์การอนามัยโลกคาดการณ์ภาวะของโรค โดยวัดความสูญเสียเป็นจำนวนปีที่ดำรงชีวิต อยู่อย่างมีสุขภาพที่ดี พบว่าภายในปี 2563 โรคซึมเศร้าจะก่อให้เกิดให้เกิดความสูญเสียเป็นอันดับที่ 2 รองจากโรคหัวใจและหลอดเลือด(กระทรวงสาธารณสุข,2559) ซึ่งจัดเป็นปัญหาทางสาธารณสุขที่สำคัญของประเทศ

จากสถานการณ์โรคซึมเศร้าในประเทศไทยกรมสุขภาพจิตรายงานว่ามีผู้ป่วยร้อยละ๕ ของประชากรทั้งหมด หรือประมาณ ๓ ล้านคนและมีแนวโน้มสูงขึ้นเรื่อยๆแต่ในปัจจุบันพบว่าคนไทย ยังมีความรู้ความเข้าใจในโรคนี้น้อยและมักจะมีทัศนคติในทางลบ คิดว่าเป็นโรคจิตหรือบ้า ทำให้ไม่กล้ามารับการรักษา จึงพบว่ามีการอัตราการเข้าถึงบริการและรับการรักษามีเพียงร้อยละ42.46 เท่านั้น ผู้ที่มีโรค ทางกายเรื้อรังที่ต้องใช้ระยะเวลานานในการดูแลรักษาต่อเนื่องตลอดไปก่อให้เกิดผลกระทบต่อการดำเนินชีวิตของผู้ป่วยอย่างไม่สามารถหลีกเลี่ยงได้ ส่งผลให้ผู้ป่วยเกิดความเครียดและวิตกกังวล หากผู้ป่วยไม่สามารถจัดการกับความเครียดและความวิตกกังวลได้ จะก่อให้เกิดปัญหาสุขภาพจิตที่รุนแรงขึ้น เกิดความท้อแท้ สิ้นหวัง เบื่อหน่าย จนนำไปสู่โรคซึมเศร้าได้ ดังนั้นการให้ความรู้กับผู้ที่มีโรคทางกายเรื้อรัง และบุคคล ในครอบครัวจึงเป็นการป้องกันด่านแรกในการรับมือกับโรคซึมเศร้า

กองทุนหลักประกันสุขภาพเทศบาลเมืองมาบตาพุดดำเนินงานตามประกาศคณะกรรมการกองทุนหลักประกันสุขภาพแห่งชาติ ในการสนับสนุนการจัดบริการของหน่วยบริการสาธารณสุข ฉะนั้น ศูนย์บริการสาธารณสุขเกาะกก กลุ่มงานศูนย์บริการสาธารณสุข สำนักการสาธารณสุขและสิ่งแวดล้อม เทศบาลเมืองมาบตาพุด มีภารกิจในการดูแลสุขภาพประชาชนทุกกลุ่มวัยในพื้นที่เทศบาลเมืองมาบตาพุด จึงได้จัดทำโครงการโรคซึมเศร้ารู้ทันป้องกันได้ ซึ่งสอดคล้องกับแนวทางการพัฒนาระบบบริการสาธารณสุข ในพื้นที่ให้มีคุณภาพ ประชาชนเข้าถึงการให้บริการและมีความพึงพอใจโดยเน้นการส่งเสริมสุขภาพและป้องกัน ควบคุมโรค

**2. วัตถุประสงค์**

1.เพื่อส่งเสริมให้ประชาชนมีความรู้ ความเข้าใจเกี่ยวกับโรคซึมเศร้า

2.เพื่อให้ประชาชนกลุ่มเป้าหมายได้รับการตรวจคัดกรองภาวะซึมเศร้า

3.เพื่อให้ผู้ที่มีภาวะเสี่ยงได้รับการดูแลรักษาอย่างทันท่วงที

**3. เป้าหมาย...**

**3. เป้าหมาย**

ประชาชนกลุ่มเสี่ยง (ผู้ที่มีโรคทางกายเรื้อรัง) ในเขตเทศบาลเมืองมาบตาพุดจำนวน 4๐๐ คนเจ้าหน้าที่และวิทยากร จำนวน 30 คน รวม 430 คน

**4. วิธีดำเนินการ**

1. เสนอโครงการเพื่อขออนุมัติ

2. ประสานเจ้าหน้าที่และผู้เกี่ยวข้อง เพื่อขอความร่วมมือและวางแผนดำเนินงาน

3. ประชาสัมพันธ์โครงการ

4. ติดต่อและประสานงานกับทีมวิทยากร

5. จัดอบรมให้ความรู้เรื่องโรคซึมเศร้า

6. คัดกรองและประเมินภาวะซึมเศร้าให้แก่ผู้เข้ารับการอบรมโดยใช้แบบประเมินภาวะซึมเศร้า

ตามแนวทางของกรมสุขภาพจิต

7. ให้คำแนะนำรายบุคคลกรณีที่พบความเสี่ยงและส่งต่อตามสิทธิ์

8. บันทึกผลคัดกรองในฐานข้อมูลของหน่วยบริการ

9. สรุปและประเมินผลโครงการ

**5. สถานที่ดำเนินการ**

ศูนย์บริการสาธารณสุขของเทศบาลเมืองมาบตาพุดทั้ง 6 แห่ง

**6. ระยะเวลาดำเนินการ**

จัดอบรมให้ความรู้จำนวน 6 ครั้ง ในคลินิกโรคเรื้อรังของศูนย์บริการสาธารณสุข เทศบาลเมือง

มาบตาพุดทั้ง 6 แห่ง

**7. งบประมาณ**

งบประมาณ เงินรับฝากอื่นๆ เงินกองทุนหลักประกันสุขภาพในระดับท้องถิ่นหรือพื้นที่เทศบาลเมืองมาบตาพุด ประจำปี ๒๕๖3 จำนวน 28,0๐๐ บาท (สองหมื่นแปดพันบาทถ้วน) โดยมีค่าใช้จ่าย ดังนี้

1. ค่าอาหารว่างและเครื่องดื่มสำหรับผู้เข้าอบรม เจ้าหน้าที่และวิทยากร 430 คน

คนละ 1 มื้อๆละ 35 บาท เป็นเงิน 15,050 บาท

2. ค่าป้ายชื่อโครงการจำนวน 1ป้าย เป็นเงิน 500 บาท

3. ค่าสมนาคุณวิทยากร 6 ครั้งๆ ละ 2 ชั่วโมง ๆละ 600 บาท เป็นเงิน 7,200 บาท

4. ค่าจัดทำแผ่นพับให้ความรู้จำนวน 400 แผ่น เป็นเงิน 2,400 บาท

5. ค่าจัดทำแบบประเมินภาวะซึมเศร้า จำนวน 400 ชุด เป็นเงิน 400 บาท

6. ค่าวัสดุอุปกรณ์ที่ใช้ในการอบรมและดำเนินงาน เป็นเงิน 2,450 บาท

รวมเป็นเงินทั้งสิ้น 28,000 บาท

หมายเหตุ ทุกรายการสามารถถัวเฉลี่ยได้

**8. หน่วยงานที่รับผิดชอบ**

ศูนย์บริการสาธารณสุขเกาะกก กลุ่มงานศูนย์บริการสาธารณสุข สำนักการสาธารณสุข

และสิ่งแวดล้อม เทศบาลเมืองมาบตาพุด

**9. ผลที่คาด…**

**9. ผลที่คาดว่าจะได้รับ**

1. ร้อยละ 80 ของผู้เข้ารับการอบรมมีความรู้ ความเข้าใจเกี่ยวกับโรคซึมเศร้าเพิ่มขึ้น

2. ร้อยละ 80 ของผู้เข้ารับการอบรมได้รับการคัดกรองภาวะซึมเศร้า

3. ร้อยละ 90 ของผู้เข้ารับการอบรมที่พบความเสี่ยงต่อโรคซึมเศร้าได้รับการดูแลรักษาตาม

แนวทางการดูแล

ลงชื่อ.........................................ผู้รับผิดชอบโครงการ ลงชื่อ...........................................ผู้เสนอโครงการ

(นางสาวเอียดศิริ เรืองภักดี) (นางสุภาพร บุญจำนงค์)

พยาบาลวิชาชีพชำนาญการ หัวหน้ากลุ่มงานศูนย์บริการสาธารณสุข

ลงชื่อ……………………...……………ผู้เห็นชอบโครงการ ลงชื่อ............................................ผู้เห็นชอบโครงการ

(นางสาวกาญจนา เตลียะโชติ) (นายณัฐวุฒิ พุฒิพงศ์กวิน)

ผอ.สำนักการสาธารณสุขและสิ่งแวดล้อม ปลัดเทศบาล

ลงชื่อ…………….………..……………ผู้เห็นชอบโครงการ

(นายปัญญา กลัดสมบัติ)

รองนายกเทศมนตรีเมืองมาบตาพุด

ลงชื่อ...........................................ผู้อนุมัติโครงการ

(นายถวิล โพธิบัวทอง)

นายกเทศมนตรีเมืองมาบตาพุด

**กำหนดการอบรม**

**โครงการ “โรคซึมเศร้ารู้ทัน ป้องกันได้”**

|  |  |  |
| --- | --- | --- |
| **ครั้งที่** | **วัน เดือน ปี** | **สถานที่** |
| 1 | 5 มีนาคม 2562 | ศูนย์บริการสาธารณสุขเกาะกก |
| 2 | 6 มีนาคม 2562 | ศูนย์บริการสาธารณสุขโขดหิน |
| 3 | 10 มีนาคม 2562 | ศูนย์บริการสาธารณสุขตากวน |
| 4 | 18 มีนาคม 2562 | ศูนย์บริการสาธารณสุขเนินพยอม |
| 5 | 20 มีนาคม 2562 | ศูนย์บริการสาธารณสุขห้วยโป่ง |
| 6 | 26 มีนาคม 2562 | ศูนย์บริการสาธารณสุขมาบข่า |

**\*\*หมายเหตุ วัน เวลาและสถานที่อาจเปลี่ยนแปลงได้ตามความเหมาะสม**

|  |  |  |
| --- | --- | --- |
| **เวลา** | **หัวข้อ** | **วิทยากร** |
| 08.30-09.00 น. | ลงทะเบียน  ทำแบบประเมินความรู้ก่อนอบรม | เจ้าหน้าที่ของศูนย์บริการ สาธารณสุข |
| 09.00-11.00 น. | บรรยายเรื่องความหมายของโรคซึมเศร้า อาการและอาการแสดง การดูแลและรักษาโรคซึมเศร้า บทบาทของญาติในการดูแลผู้ป่วยโรคซึมเศร้า | คุณกุลนรี พิมพ์สังกุล |
| 11.00-12.00 น. | คัดกรองภาวะซึมเศร้าให้กับผู้เข้ารับการอบรม  ให้คำแนะนำรายบุคคล  นัดหมายกรณีที่ต้องติดตาม  ส่งต่อตามสิทธิกรณีที่พบความผิดปกติ  ทำแบบประเมินความรู้หลังการอบรม | เจ้าหน้าที่ของศูนย์บริการ สาธารณสุข |

**หมายเหตุ รับประทานอาหารว่างและเครื่องดื่มเวลา 10.20 – 10.30 น.**